internet vaartha 127 Views
-సన్‌ రైజర్స్‌ యాజమాని కళానిధి మారన్‌ వెల్లడి
హైదరాబాద్‌ : తెలంగాణ ముఖ్యమంత్రి కెసిఆర్‌కు సన్‌ రైజర్స్‌ హైదరాబాద్‌ జట్టు యాజమాన్యం కళానిధి మారన్‌ ధన్యవాదాలు తెలిపారు.ఐపిఎల్‌-9 టైటిల్‌ను సన్‌ రైజర్స్‌ హైదరాబాద్‌ జట్టు గెలుచుకోవడంతో ఆ ఆనందం పంచుకునేందుకు కెసిఆర్‌ను ఆ జట్టు యాజమాన్యం కళానిధి మారన్‌, సన్‌ గ్రూప్‌ సిఇఓ షణ్ముగం,జెమినీ టివి ఎండి కిరణ్‌,జిఎం బాలకృష్ణన్‌లు కలిశారు.ఈ సంద ర్భంగా వచ్చే సంవత్సరం ఐపిఎల్‌ ప్రారంభ, ముగింపు వేడుకలు హైదరాబాద్‌లో నిర్వహించనున్నారని, వాటికి సహాయ సహకారాలు అందిం చాలని కెసిఆర్‌ను కోరినట్లు వారు తెలిపారు.దీనికి కెసిఆర్‌ అంగీకరించారన్నారు.
అభినందించిన కెసిఆర్‌
సన్‌ రైజర్స్‌ హైదరాబాద్‌ జట్టు టైటిల్‌ గెలుచు కోవడం హైదరాబాద్‌కు,తెలంగాణకు గర్వకారణమని కెసిఆర్‌ అభినందించారు.వచ్చే సంవత్సరం ఐపిఎల్‌ ప్రారంభ,ఫైనల్‌ మ్యాచ్‌లకు ముఖ్య అతిథిగా హాజరుకావాలని కోరినట్లు మారన్‌ వెల్లడించారు.వచ్చే సీజన్‌లో ఐపిఎల్‌ మ్యాచ్‌లను మరింత ఘనంగా నిర్వహిస్తామని పేర్కొన్నాడు. తెలంగాణ ప్రభుత్వం నుంచి అన్ని రకాల సహకారం అందిస్తామని కెసిఆర్‌ హామీ ఇచ్చారని కళానిధి మారన్‌ వెల్లడించారు.